הדרבי של ירושלים

תצוגת אוהדי בית"ר בדרבי הירושלמי, ספטמבר 2021
אוהדי שתי הקבוצות בדרבי של ירושלים, 7 בינואר 2023

הדרבי של ירושלים הוא כינויו של משחק הדרבי בין שתי קבוצות הכדורגל הבכירות של העיר ירושלים - בית"ר ירושלים והפועל ירושלים.

שתי הקבוצות נפגשו 64 פעמים במסגרת הליגה, כאשר בית"ר היא הקבוצה הדומיננטית ביניהן, והיא ניצחה 27 משחקים, לעומת הפועל שניצחה ב-15 משחקים. בנוסף, 22 משחקים הסתיימו ללא הכרעה. גם בגביע בית"ר הדומיננטית יותר מבין שתי הקבוצות, כאשר מתוך 5 משחקים בית"ר ניצחה בארבעה במסגרת הגביע, ובמשחק הנותר הפועל ניצחה בהטלת מטבע לאחר משחק חוזר שהסתיים בתיקו.

== רקע ==
בין בית"ר ירושלים להפועל ירושלים מתקיימת יריבות רבת שנים הנובעת בעיקר בגלל היריבות העירונית, אך חלק גדול ממנה נובע גם בעקבות הזיהוי הפוליטי של אוהדי שתי הקבוצות. בעבר הייתה שייכת בית"ר לתנועת בית"ר הציונות רוויזיוניסטית בעוד הפועל הייתה מזוהה כקבוצה המקושרת למוסדות השלטון של מפא"י, עם "הממסד" והשתייכה להסתדרות. בשנות ה-80, לאחר המהפך, הגלגל התהפך ומעמדה של בית"ר התחזק בזכות קשריה עם תנועת הליכוד, בעוד דעיכת ההסתדרות הביאה להקטנת התמיכה בהפועל.

חלוקה פוליטית זו תקפה במידת מה גם היום בקרב קהל האוהדים, כשבית"ר נתפסת כקבוצת הדגל של הימין ומדגישה את הלאום היהודי שבה, ואילו רבים מאוהדי הפועל מזוהים עם הצד השמאלי של המפה הפוליטית. חלוקה זו בולטת במיוחד ביחס לערביי ישראל: בעוד שבבית"ר מעולם לא שיחק שחקן ערבי, ובקרב אוהדיה רווחים ביטויים נגד ערבים, בהפועל משולבים שחקנים ערבים ולקבוצה אוהדים ערבים שמגיעים למשחקים, והיא מתנגדת לגזענות ואפליה.

צבעיה של הפועל הם אדום ושחור, כשאדום הוא היסטורית צבע שמייצג סוציאליזם. סמלה של בית"ר הוא מנורת שבעת הקנים, סמל יהודי-ציוני שהיה סמלה של התנועה הרוויזיוניסטית ושל תנועת בית"ר מייסודו של זאב ז'בוטינסקי.

== היסטוריה ==
בעקבות ירידת כוחה של הפועל ירושלים, לא התקיימו משחקי הדרבי הירושלמי במסגרת הליגה במשך כעשרים שנה, בין העונות 1999/2000 ל-2021/2022. במחזור ה-33 של עונת 1999/2000 התקיים בפעם האחרונה משחק הדרבי של ירושלים והסתיים בתוצאה 1–1. בסוף עונה זו ירדה הפועל מהליגה הבכירה ולא חזרה אליה עד עונת 2021/2022, 21 שנים לאחר מכן, אז עלתה הפועל ירושלים חזרה לליגה הבכירה כקבוצת אוהדים. במהלך תקופה זו התפצלו חלק מאוהדיה לקבוצת "הפועל קטמון ירושלים" בשנים 2020-2007, עד לאיחוד מחדש של הקבוצה ב-2020.

ב-31 ביולי 2021 התקיים הדרבי הירושלמי לראשונה מאז שנת 2000, ולראשונה כשהפועל במתכונתה כקבוצת אוהדים. המשחק נערך במסגרת מפעל גביע הטוטו באצטדיון טדי, וניצחה בו הפועל ירושלים בתוצאה 1–0.

ב-13 בספטמבר 2021, נפגשו השתיים לדרבי הראשון בליגה מזה 21 שנה, שגם הניב את מספר הצופים הגבוה ביותר שנרשם בדרבי הירושלמי עד אז (18,100 אוהדים), כאשר הפועל מארחת את בית"ר באצטדיון טדי במשחק שהסתיים בניצחון 0–3 של בית"ר על הפועל. באותה העונה ניצחה בית"ר גם בשני משחקי הליגה האחרים, ובכך השלימה סוויפ עונתי על הפועל.

ב-12 בספטמבר 2022 הפועל ניצחה את בית"ר בדרבי ליגה בפעם הראשונה מזה 31 שנים, בתוצאה 0-1. זה היה גם הניצחון הראשון של הפועל ירושלים בדרבי באצטדיון טדי, שכן הניצחון האחרון שלה על בית"ר במסגרת הליגה היה ב-25 במאי 1991, עוד כשהמשחקים נערכו באצטדיון ימק"א. בנוסף זה גם היה משחק הדרבי עם כמות הקהל הגדולה ביותר שנרשמה עם כ-19,000 צופים (שבר את השיא שנרשם בעונה לפני כן).

ב-11 במאי 2024 התקיים דרבי במסגרת הפלייאוף התחתון של ליגת העל, בו ניצחה הפועל ירושלים בתוצאה 3-0, משערים של אוהד אלמגור (56) אווקה אשטה (60) ועידן דהן (83). ניצחון זה היה הניצחון הגדול ביותר של הפועל ירושלים בדרבי מאז עונת 1973/1972, בה ניצחה הפועל את בית"ר באותה התוצאה.

==תוצאות משחקי הדרבי==
{| align="left"
|-
|
{| style="border: 1px #aaaaaa solid;"
! מאזן הדרבי הירושלמי בליגה(נכון ל-11 במאי 2024)
|-
|
|}
|}
=== בליגה ===
הדרבים הראשונים התקיימו במסגרת הליגה המיוחדת בירושלים, כשהראשון שבהם התקיים בתאריך 15 בנובמבר 1947. תנועת בית"ר אז הוצאה מחוץ לחוק ביחד עם אגודת הספורט, ולכן שיחקה בית"ר תחת השם "נורדיה ירושלים". משחק זה הסתיים בניצחון בית"ר 3–1.
עד כניסה לליגה הרשמית בישראל נערכו שלושה משחקי דרבי בהם ניצחה בית"ר בשניים והפועל במפגש אחד.
בליגה הרשמית התקיימו הדרביים הראשונים בליגה ב' (אז ליגת המשנה בישראל), שלאחר מכן הפכה לליגה א', הדרבי הרשמי הראשון במסגרת ההתאחדות לכדורגל נערך ב-29 באפריל 1950 והסתיים בניצחון של הפועל 4–1.
הדרבי הראשון בליגה העליונה, אז ליגה לאומית - התקיים ב-24 בינואר 1969, אז נפגשו השתיים במסגרת המחזור ה-15 בליגה הלאומית והסתיים בניצחון הפועל 3–1. בין השנים 2000–2021 לא התקיים הדרבי עקב היעדרותה של הפועל ירושלים מליגת העל.

ב-13 בספטמבר 2021 חזר הדרבי הירושלמי לליגת העל לאחר 21 שנות היעדרות, במשחק אותו אירחה הפועל, אשר הסתיים בתוצאה 0–3 לטובת בית"ר.

ב-26 בדצמבר 2021 התקיים הדרבי השני לאותה עונה במסגרת הסיבוב השני של ליגת העל, ואותו אירחה בית"ר. המשחק הסתיים בתוצאת תיקו 1-1, אך לאחר הדיון בבית הדין המשמעתי של ההתאחדות לכדורגל, נקבע הפסד טכני להפועל בתוצאה 3-0. זאת בעקבות חילוף שבוצע בדקה ה-77 על ידי הפועל, אשר במסגרתו נכנס קליטוס נומביל במקומו של גיא חדידה (הישראלי). הדבר הוביל לכך שהפועל שיתפה 6 שחקנים זרים בו זמנית, דבר שאז היה אסור על פי חוקת ההתאחדות לכדורגל בישראל (החוקה איפשרה עד חמישה זרים על המגרש בו זמנית ושישה בסגל כולו). הפסד טכני זה קבע שבסיכום שלוש הדרבים של עונת 2021/22 מאזן השערים בין שתי הקבוצות נקבע באופן רשמי על 7-1. זהו מאזן השערים הגבוהה ביותר בין משחקי ליגה בדרבי הירושלמי. אך באופן לא רשמי, על פי השערים שהובקעו על הדשא, המאזן עומד על 5-1 לזכות בית"ר (3:0 בדרבי הראשון, 1:1 בדרבי השני, ו-1:0 בדרבי האחרון לעונה במסגרת הפלייאוף התחתון).

ב-12 בספטמבר 2022 התקיים דרבי בליגה באירוח בית"ר, בו הפועל ירושלים ניצחה 1-0 בעקבות שער של אלוגה יאו בדקה התשיעית ולמעשה סיימה בצורת של 31 שנים של ניצחון בדרבי. עד למפגש זה, הניצחון האחרון של הפועל על בית"ר במסגרת הליגה היה ב-25 במאי 1991, במשחק שנערך באצטדיון ימק"א, בו נצח מסובי הבקיע את שער הניצחון.

ב-4 בפברואר 2024 התקיים דרבי בליגה באירוח הפועל, שבו בית"ר הובילה 1-0 משער של עדי יונה, אך נגמר במהפך של הפועל בדקות הסיום עם שערים של עידן דהן (88) ומתן חוזז (90+4). ניצחון זה היה ניצחון הבית הראשון של הפועל בדרבי מאז 1981.

==== סטטיסטיקה ====
מאז הקמת המדינה נערכו 64 משחקי דרבי רשמיים כאשר בית"ר הקבוצה השלטת בין השתיים. היא ניצחה 27 משחקים, לעומת הפועל שניצחה 15 משחקים, ו-22 משחקים שהסתיימו ללא הכרעה. יחס השערים הוא 79–59 לטובת בית"ר.

הרצף הגדול ביותר של בית"ר הוא 5 ניצחונות רצופים בליגה (פעמיים) ו-11 משחקים ללא הפסד בדרבי בשנים 1991–2022
הרצף הגדול ביותר של הפועל הוא 2 ניצחונות רצופים בליגה ו-5 משחקים ללא הפסד בדרבי בין השנים 195–1970.

15 פעמים הסתיים הדרבי בתוצאה 1–1 שהיא הדומיננטית ביותר מבין התוצאות.
כמות השערים הגדולה ביותר שנכבשה אי פעם בדרבי היא שישה שערים, פעם אחת בניצחון 1–5 של בית"ר על הפועל במחזור השני בליגה הלאומית (שהייתה הליגה הבכירה באותה התקופה) בתאריך ה-1 בדצמבר 1973. זהו גם הניצחון הגדול ביותר אי פעם במפגש הדרבי (הפרש של ארבעה שערים).
מלך השערים של מפגשי הדרבי הוא צבי סינגל עם 5 כיבושים, אחריו אורי מלמיליאן ושלום אביטן עם 4 כיבושים כל אחד במסגרת הליגה.

{| class="wikitable sortable"
! colspan="7" | רשימת משחקי הדרבי הירושלמי במסגרת הליגה, במאה ה-21
|-
! עונה
! מחזור
! תאריך
! מגרש
! תוצאה
! כובשי השערים
! הערות
|-
| 1999/2000
| 33
|15 בספטמבר 2000
| אצטדיון טדי
| style="background-color: grey; text-align:center" | <span style="color:white;">1-1</span>
| לבית"ר: אלון מזרחילהפועל: שי אהרון
|
|-
| rowspan="3" | 2021/2022
| 2
| 13 בספטמבר 2021
| אצטדיון טדי
| bgcolor= yellow|<center><span style="color:black;">3–0 לבית"ר</span>
| תמיר עדי, ריצ'מונד בואצ'י, דוד חוג'ה
|
|-
| 15
| 26 בדצמבר 2021
| אצטדיון טדי
| bgcolor= yellow|<center><span style="color:black;">ניצחון טכני (0-3) לבית"ר</span>
| לבית"ר: ריצ'מונד בואצ'ילהפועל: אונדז'יי באצ'ו
| המשחק הסתיים בתוצאה 1-1, אך נפסק הפסד טכני להפועל בשל שיתוף של 6 שחקנים זרים בו זמנית על המגרש
|-
| 30
| 23 באפריל 2022
| אצטדיון טדי
| bgcolor= yellow|<center><span style="color:black;">1–0 לבית"ר</span>
| ריצ'מונד בואצ'י
|
|-
| rowspan="2" | 2022/2023
| 4
| 12 בספטמבר 2022
| אצטדיון טדי
| bgcolor=red|<center><span style="color:white;"> 1–0 להפועל </span>
| אלוז' יאו
| ניצחון ראשון של הפועל בדרבי מאז 1991, שיא של 19,000 אוהדים באצטדיון.
|-
| 17
| 7 בינואר 2023
| אצטדיון טדי
| style="background-color: grey; text-align:center" | <span style="color:white;">1-1</span>
| לבית"ר: דנילו אספרייהלהפועל: אופק ביטון
|
|-
| rowspan="3" |2023/2024
|7
|6 בדצמבר 2023
|אצטדיון טדי
| bgcolor= yellow|<center><span style="color:black;">1–0 לבית"ר</span>
|ירדן שועה
|ללא קהל בעקבות מלחמת חרבות ברזל
|-
|20
|4 בפברואר 2024
|אצטדיון טדי
| bgcolor=red|<center><span style="color:white;"> 2–1 להפועל </span>
|לבית״ר: עדי יונה
להפועל: עידן דהן, מתן חוזז
|
|-
|32
|11 במאי 2024
|אצטדיון טדי
| bgcolor=red|<center><span style="color:white;"> 3-0 להפועל </span>
|אוהד אלמגור, אווקה אשטה, עידן דהן
|
|}

=== בגביע המדינה ===
{| align="left"
|-
|
{| style="border: 1px #aaaaaa solid;"
! מאזן הדרבי הירושלמי בגביע המדינה
|-
|
|}
|}
במסגרת גביע המדינה נפגשו הקבוצות סה"כ 6 פעמים.
הפעם הראשונה הייתה בגביע של 1965, בתאריך ה-13 בפברואר 1965, במסגרת הסיבוב החמישי של הגביע, והמפגש הסתיים בתוצאה 0–0. אך השיטה אז קבעה משחק חוזר במקרה של תיקו, ולכן המשחק בוטל ובמקומו התקיים משחק חוזר, שהסתיים אף הוא בתיקו 1, והמשחק הוכרע בהטלת מטבע לזכות הפועל.
המפגש השני התקיים אף הוא בסיבוב החמישי בגביע המדינה של 1973/1974, ונערך בשיטת משחקי בית-חוץ בה בית"ר ניצחה בשני המפגשים בתוצאות 1–2 ו-0–1 והעפילה לסיבוב הבא.
המפגש השלישי במסגרת זו התקיים רק כ-20 שנים לאחר מכן בעונת 1993/1994 בסיבוב השמיני, בו ניצחה בית"ר 0–3, היה זה הדרבי הראשון בין הקבוצות שהתקיים באצטדיון טדי החדש דאז. הקבוצות נפגשו בפעם האחרונה במסגרת זו בעונת 1999/2000 בסיבוב התשיעי, בו ידה של בית"ר הייתה על העליונה והיא ניצחה 0–2 ואף העפילה עד לגמר, שם הפסידה להפועל תל אביב.

{| class="wikitable sortable"
! colspan="6" | רשימת משחקי הדרבי הירושלמי במסגרת גביע המדינה
|-
! עונה
! סיבוב
! תאריך
! מגרש
! תוצאה
! כובשי השערים
|-
| rowspan="2" | 1964/1965
| rowspan="2" | חמישי
| 13 בפברואר 1965
| מגרש קטמון
| style="background-color: grey; text-align:center" | <span style="color:white;">0–0</span>
|
|-
| 23 בפברואר 1965
| מגרש קטמון
| bgcolor=red|<center><span style="color:white;">1–1</span>
| להפועל: אלי בן רימוז'לבית"ר: ראול גלר
|-
| rowspan="2" | 1973/1974
| rowspan="2" | חמישי
| 29 בספטמבר 1973
| מגרש קטמון
| bgcolor= yellow|<center><span style="color:black;">2–1 לבית"ר</span>
| לבית"ר: אורי מלמיליאן, דוד ישילהפועל: נחום תא-שמע
|-
| 4 באוקטובר 1973
| אצטדיון ימק"א
| bgcolor= yellow|<center><span style="color:black;">1–0 לבית"ר</span>
| שלום אביטן
|-
| 1993/1994
| שמיני
| 8 במרץ 1994
| אצטדיון טדי
| bgcolor= yellow|<center><span style="color:black;">3–0 לבית"ר</span>
| תומר אזולאי, אלי אוחנה, רונן חרזי
|-
| 1999/2000
| תשיעי
| 8 בפברואר 2000
| אצטדיון טדי
| bgcolor= yellow|<center><span style="color:black;">2–0 לבית"ר</span>
| ראובן עטר, רענן דרעי
|}

===במסגרות אחרות===
{| align="left"
|-
|
{| style="border: 1px #aaaaaa solid;"
! מאזן הדרבי הירושלמי בגביע הטוטו
|-
|
|}
|}
בפתיחת עונת המשחקים 70–1969 נערך משחק ידידות בין הקבוצות, כמשחק הכנה לקראת העונה החדשה. המשחק נערך לעיני 5,000 צופים במגרש קטמון, את בעיטת הפתיחה בעט ראש העירייה טדי קולק. השער היחיד במשחק הובקע שלוש דקות לפני סיום המשחק על ידי אלי בן רימוז' לטובת הפועל ירושלים.

ב-31 ביולי 2021 נפגשו שתי הקבוצות לראשונה במסגרת שלב הבתים של גביע הטוטו, לראשונה לאחר 21 שנים בהם לא התקיים. במשחק זה ניצחה הפועל 0–1 לראשונה בדרבי מזה 30 שנה משער של גוני נאור.

{| class="wikitable sortable"
! colspan="6" | רשימת משחקי הדרבי הירושלמי במסגרת גביע הטוטו
|-
! עונה
! שלב
! תאריך
! מגרש
! תוצאה
! כובשי השערים
|-
| 2021/2022
| שלב הבתים
| 31 ביולי 2021
| אצטדיון טדי
| bgcolor=red|<center><span style="color:white;"> 1–0 להפועל </span>
| גוני נאור
|-
| 2022/2023
| שלב הבתים
| 22 בספטמבר 2022
| אצטדיון טדי
| bgcolor= yellow|<center><span style="color:black;">1–0 לבית"ר</span>
| עמית כהן
|-
| 2023/2024
| משחק הדירוג 5-6
| 19 באוגוסט 2023
| אצטדיון טדי
| bgcolor=red|<center><span style="color:white;"> 1–0 להפועל </span>
| מתן חוזז
|}

== שיאים וסטטיסטיקות ==
;בליגה
* התוצאה הגבוהה ביותר: 5-1 לזכות בית"ר (1 בדצמבר 1973)
* התוצאה השכיחה ביותר: 1-1 (14)
* מאזן השערים הגבוה ביותר במשחקי דרבי: 7-1 לזכות בית"ר (עונת 2021/22)
* ניצחון שיא לבית"ר: 5-1 (1 בדצמבר 1973)
* ניצחון שיא להפועל: 4-1 (9 באפריל 1950), 3-0 (11 במאי 2024)
* רצף ניצחונות במשחקי דרבי - בית"ר: 5 (פעמיים)
* רצף משחקי דרבי ללא הפסד - בית"ר: 11
* רצף ניצחונות במשחקי דרבי - הפועל: 2 (פעמיים)
* רצף משחקי דרבי ללא הפסד - הפועל: 5
*שיא צופים: 19,000 (12 בספטמבר 2022) 
;<nowiki>בגביע המדינה:</nowiki>
* התוצאה הגבוהה ביותר: 3-0 לזכות בית"ר
* התוצאה השכיחה ביותר: 1-1
* ניצחון שיא לבית"ר: 3-0
*ניצחון שיא להפועל: 1-1 (ניצחון בהטלת מטבע)
;שיאים אישיים
* מלך השערים של הפועל במשחקי הדרבי: צבי סינגל - 5
* מלך השערים של בית"ר במשחקי הדרבי: ריימונד בואצ'י - 3

== לקריאה נוספת ==
* "מלחמת אדום בצהוב: כל משחקי הדרבי הירושלמי בליגה", עמוד 66, מתוך הספר אני אוהב אותך בית"ר: תולדות בית"ר ירושלים, מאת רון עמיקם מאיר גבאי ורוני דיאון, הוצאת מדיה, 2007<ref></ref>

==קישורים חיצוניים==

* - סטטיסטיקה עד שנת 1988

==הערות שוליים==

קטגוריה:משחקי דרבי בישראל: כדורגל
קטגוריה:בית"ר ירושלים
קטגוריה:הפועל ירושלים
קטגוריה:ירושלים: תחרויות ספורט